Ko je postalo jasno, da se Evropa pripravlja na špansko nasledstveno vojno in da ne bo voljna sodelovati z Rusi v boju proti Turkom, je Peter leta 1700 v Carigradu sklenil s Turki mir, ki mu je zagotavljal oblast nad Azovim. Svojo pozornost je usmeril proti Baltiku. Sklenil je zvezo s Saško in Dansko in leta 1700 začel veliko nordijsko vojno, ki je (s prekinitvijo med rusko-turško vojno, glej spodaj) trajala celih 21 let.